laion/Wikipedia-Exotic huggingface dataset:
Petra Kelly

Petra Karin Kelly (sünninimi Petra Karin Lehmann; 29. november 1947 Günzburg – tõenäoliselt 1. oktoober 1992 Bonn) oli Saksa poliitik ja aktivist. Petra Kelly sündis saksa vanemate lapsena. Isa lahkus perekonna juurest kui Petra oli seitsmeaastane. Ta ema abiellus USA ohvitseri John E. Kellyga ja ka tütre perekonnanimi muudeti ära. 1960. aastal asusid nad elama Ameerika Ühendriikidesse. 1966. aastal lõpetas Petra Kelly keskkooli, misjärel ta õppis kuni 1970. aastani Washingtonis Ameerika Ülikoolis poliitikateadusi. Ta osales üliõpilasliikumises ja võttis 1968. aastal osa Robert Kennedy ja Hubert Humphrey presidendivalimiskampaaniast. 1970. aastal pöördus Petra Kelly Euroopasse tagasi. 1970–1971 õppis ta Amsterdami Ülikoolis poliitikateadusi ja omandas 1971. aastal magistrikraadi. 1972–1982 töötas ta Brüsselis Euroopa Komisjonis ja osales samaaegselt ka saksa rahuliikumises, keskkonnkaitseliikumises ja inimõiguste alases tegevuses. 1979. aastal astus ta Saksamaa Sotsiaaldemokraatlikust Parteist välja. 1979. aastal oli Petra Kelly üks saksa roheliste erakonna Liit 90/Rohelised asutajatest. 1983–1990 oli ta Saksamaa Liidupäeva liige. 23. märtsist 1980 kuni 1982. aasta novembrini oli ta üks kolmest erakonna Liit 90/Rohelised esimehest.1991. aasta aprillis kandideeris ta erakonna Liit 90/Rohelised esimeheks, kuid ei osutunud valituks. Poliitikast lahkumise järel elas Petra Kelly avalikkusest tagasi tõmbununa. 19. oktoobril 1992 leidsid politseinikud Petra Kelly ridamajakorterist Bonnis Kelly ja tema elukaaslase Gert Bastiani kuulihaavadega surnukehad. Kriminaaluurimisel jõuti järeldusele, et Bastian laskis kõigepealt maha Petra Kelly ja seejärel enda. Kuid on ka oletatud, et tegemist võis olla poliitiliselt motiveeritud mõrvadega. Petra Kelly 1947–1982 Lebendiges Museum Online Federal Republic of Germany. Ministries, political parties, etc. rulers.org Petra Kelly 1947-1992 / Biografie Dieter Wunderlich Das Leben der Petra Kelly Der Standard, 1. oktoober 2010 Mark Hertsgaard. MotherJones JF93: Who killed Petra Kelly? Mother Jones Petra Kelly und Gert Bastian : Im Oktober 1992 im Haus, in dem sie lebten, unter ungeklärten Umständen zu Tode gekommen Arbeiterfotografie
David Bisconti

David Nazareno Bisconti (sündinud 22. septembril 1968) on Argentina endine jalgpallur, poolkaitsja. Argentina jalgpallikoondises mängis ta 1991. aastal 5 mängu ja lõi 1 väravat. David Bisconti veebisaidil National Football Teams (inglise)
Gustavo Zapata

Gustavo Zapata (sündinud 15. oktoobril 1967) on Argentina endine jalgpallur, poolkaitsja. Argentina jalgpallikoondises mängis ta aastatel 1991–1998 27 mängu. Gustavo Zapata veebisaidil National Football Teams (inglise)
Néstor Gorosito

Néstor Gorosito (sündinud 14. mail 1964) on Argentina endine jalgpallur, poolkaitsja. Argentina jalgpallikoondises mängis ta aastatel 1989–1997 19 mängu ja lõi 1 väravat. Néstor Gorosito veebisaidil National Football Teams (inglise)
Ramón Medina Bello

Ramón Medina Bello (sündinud 29. aprillil 1966) on Argentina endine jalgpallur, ründaja. Argentina jalgpallikoondises mängis ta aastatel 1991–1994 17 mängu ja lõi 5 väravat. Ramón Medina Bello veebisaidil National Football Teams (inglise)
Sergio Vázquez

Sergio Vázquez (sündinud 23. novembril 1965) on Argentina endine jalgpallur, kaitsja. Argentina jalgpallikoondises mängis ta aastatel 1991–1994 30 mängu. Sergio Vázquez veebisaidil National Football Teams (inglise)
Victor Ferreyra

Victor Hugo Ferreyra (sündinud 24. veebruaril 1964) on Argentina endine jalgpallur, ründaja. Argentina jalgpallikoondises mängis ta 1991. aastal 2 mängu ja lõi 1 väravat. Victor Ferreyra veebisaidil National Football Teams (inglise)
Ľubomír Moravčík

Ľubomír Moravčík (sündinud 22. juunil 1965 Nitras) on Slovakkia endine jalgpallur, poolkaitsja. Tšehhoslovakkia jalgpallikoondises mängis ta aastatel 1987–1993 42 mängu ja lõi 6 väravat. Slovakkia jalgpallikoondises mängis ta aastatel 1994–2000 38 mängu ja lõi 6 väravat. Ľubomír Moravčík veebisaidil National Football Teams (inglise) RSSSF
Purjespordivõistluste loetelu

America's Cup 1961. aasta Eesti meistrivõistlused purjetamises 1962. aasta Eesti meistrivõistlused purjetamises 1963. aasta Eesti meistrivõistlused purjetamises 1961. aasta NSV Liidu meistrivõistlused purjetamises 1962. aasta NSV Liidu meistrivõistlused purjetamises 1963. aasta NSV Liidu meistrivõistlused purjetamises Purjetamise võistlusreeglid Rahvusvaheline laevakokkupõrgete vältimise eeskiri
Andosoolid

Andosoolid on vulkaanilistele piirkondadele iseloomulikud huumuserikkad mustjapruunid mullad. Muldade nimetus tuleneb jaapani keelest, kus an tähendab tumedat ja do mulda. Nende tekkimist soodustavad sulfaatide poolest rikkad purskekivimid (basalt, andesiit, rüoliit). Andosoolidele on iseloomulik suur vulkaanilise klaasi sisaldus, samuti ka suur amorfsete ainete sisaldus. Andosoolid sisaldavad tüüpiliselt allofaani, imogoliiti ja ferrihüdriiti. Enamasti esinevad andosoolid vulkaaniliselt aktiivsetes piirkondades, harva ka väljaspool aktiivse vulkanismi tsoone. Niisketes ja poolniisketes piirkondades ning happelistes tingimustes võivad andosoolid tekkida väljaspool vulkaanilisi piirkondi, kui pinnas sisaldab suurel hulgal silikaate ja ümbruskonnas leidub lössi ning savimineraale (sel moel on tekkinud andosoolid Rio Grande do Sulis). Nad katavad ligikaudu 1% jäävabast maismaa osast, põhiliselt on need levinud Vaikse ookeani tulerõngas, ent ka Ida-Aafrika riftivööndis, Itaalias, Islandil ja Havail, kohati ka Saksamaal ja Prantsusmaal. Kuna andosoolid on enamasti hilise tekkega mullad, on need tavaliselt väga viljakad (erandiks on mõningad troopilised piirkonnad, kus pinnases leiduv fosfor on mingil põhjusel seotud). Taolistes piirkondades lisatakse mullale fosforväetisi või lupja. Fossiilseid andosoole on siiski leitud ka Kambriumieelsetest kihistutest. Andosoolne pinnas talub väga intensiivset põlluharimist. Andosoolse pinnasega riisikasvatuspiirkonnad Jaava saarel on üks tihedamini asustatud alasid kogu maailmas. Mujal kasvatatakse andosoolsetel muldadel puuvilju, maisi, tee, kohvi ja tubakat. USA loodepiirkondades kasvavad andosoolsetel muldadel väga kõrge boniteediga metsad. Pavel Vladimirovich Krasilʹnikov (2009). A Handbook of Soil Terminology, Correlation and Classification. Earthscan. lk. 376. ISBN 978-1-84977-435-2. http://www.fao.org/docrep/003/y1899e/y1899e06.htm Andosols, Olafur Arnalds, Encyclopedia of Soil Science, lk. 39–26. World reference base for soil resources 2014. International soil classification system for naming soils and creating legends for soil maps. IUSS Working Group WRB. Rome: FAO, 2014, lk, 137–138, seria: World Soil Resources Reports No. 106. ISBN 978925108369-7. M. A. Głazowska: Gleby kuli ziemskiej. Warszawa: 1981, lk. 68–69. ISBN 8301021985. Grunwald, Sabine. "Andisols". Soil & Water Sciences. University of Florida. Renata Bednarek, Zbigniew Prusinkiewicz: Geografia gleb. Warszawa: Wydawnictwo Naukowe PWN, 1999, lk. 122–123. ISBN 8301122471.
KS

KS võib tähendada järgmist: kohtute seadust Venemaa opositsiooni koordinatsiooninõukogu KS Võitleja
Orüks

Orüks (Oryx) on nelja antiloobiliiki hõlmav perekond. Kolm neist esinevad Aafrika kuivadel aladel ning üks Araabia poolsaarel. Orüksite karvkate on kahvatu, tumedamate triipudega peapiirkonnas ning jalgadel, ning nende sarved on pikad ja sirged. Erandiks on mõõksarv-orüks (Oryx dammah), kelle sarved on kaarjad ning kelle karvkattel puuduvad tumedad triibud, välja arvatud aimatavalt tumedamad laigud peapiirkonnas. Oryx beisa Oryx dammah – mõõksarv-orüks Oryx gasella Oryx leucoryx – valge-orüks
Jay Bothroyd

Jay Bothroyd (sündinud 5. mail 1982 Islingtonis) on Inglismaa jalgpallur, kes mängib ründajana Jaapani kõrgliiga klubis Hokkaido Consadole Sapporo. Inglismaa jalgpallikoondises mängis ta 2010. aastal ühe mängu. Jay Bothroyd veebisaidil National Football Teams (inglise)
Guglielmo Marconi

Guglielmo Marconi [gulj'elmo mark'ooni] (25. aprill 1874 Sasso Marconi (Bologna lähedal) – 20. juuli 1937 Rooma) oli vastava hariduseta itaalia insener, keda peetakse sageli raadio leiutajaks. Marconi sündis Bologna lähedal. Tema isa oli jõukas itaalia maaomanik Giuseppe Marconi ja ema iirlanna Annie Jameson. Kuigi samal ajal Marconiga tegeles raadio väljatöötamisega teisigi teadlasi, peetakse Marconit "raadio isaks", sest tema süsteem saavutas laialdase leviku ning ta sai ka esimesena patendi. Marconi demonstreeris morsetähestiku raadio teel ülekannet Inglismaal Salisbury lähedal 1896. aastal, suurendades saatja ja vastuvõtja kaugust 2 kilomeetrilt 6 kilomeetrini. 13. mail tegi ta esimese raadioülekande üle vee Lõuna-Walesis Lavernock Pointist Flatholmi saarele. 2. juulil 1897 sai ta patendi "elektriimpulsside ja signaalide ülekandmise ja selleks vajaminevate aparaatide täiustamise" kohta. Samal aastal asutas ta Londonis ettevõtte Wireless Telegraph Trading Signal Company, mis avas raadiotehase Chelmsfordis. Marconi ei olnud teadlik Nikola Tesla ja Aleksandr Popovi samalaadsetest katsetustest ja saavutustest. Samas toetus Marconi India teadlase Jagadish Chandra Bose paar aastat varem avalikustatud uuringutele. 1901 – valiti Ameerika Filosoofiaseltsi välisliikmeks 1909 – Nobeli auhind füüsikas traadita telegraafi arendamise eest (koos Karl Ferdinand Brauniga) 1934 – Wilhelm Exneri medal 16. märtsil 1905 abiellus Marconi Edward Donough O'Brieni, 14. paruni Inchiquini tütre Beatrice O'Brieniga (1882–1976). Neil sündis kolm tütart: Degna (1908–1998), Gioia (1916–1996) ja kolmas, kes elas kõigest mõne nädala, ning poeg Giulio (1910–1971). Abielu lahutati 1924 ja tühistati 1927. 1923. aastal astus ta Itaalia fašistlikku parteisse. Benito Mussolini tegi temast Accademia dei Lincei presidendi. Ametikohast tulenevalt kuulus Marconi ka fašistliku erakonna suurnõukokku. Marconi oli aktiivne fašist, pooldades näiteks Abessiinia sõda. 15. juunil 1927 abiellus Marconi Maria Cristina Bezzi-Scaliga (1900–1994). Mussolini oli Marconi pulmas isamees[küsitav]. Abielust sündis tütar Elettra (1930). Citizendiumi artikkel Guglielmo Marconi Nobeli auhinna lehel
Lassad Nouioui

Lassad Hassen Nouioui (sündinud 8. märtsil 1986 Marseille's Prantsusmaal) on Tuneesia jalgpallur, ründaja. Ta mängib 2015. aastast Tuneesia kõrgliiga klubis Club Africain. Tuneesia jalgpallikoondises mängis ta 2009. aastal kaks mängu. Lassad Nouioui veebisaidil National Football Teams (inglise)
Ziad Tlemçani

Hamed Ziad Tlemçani (sündinud 10. mail 1963) on Tuneesia endine jalgpallur, ründaja. Tuneesia jalgpallikoondises mängis ta aastatel 1990–1998 20 mängu ja lõi 4 väravat. Ziad Tlemçani veebisaidil National Football Teams (inglise)
Gabriel Popescu

Gabriel Popescu (sündinud 25. detsembril 1973 Craiovas) on Rumeenia endine jalgpallur, poolkaitsja. Rumeenia jalgpallikoondises mängis ta aastatel 1996–1998 14 mängu ja lõi ühe värava. Gabriel Popescu veebisaidil National Football Teams (inglise)
Pavel Badea

Pavel Badea (sündinud 10. juunil 1967) on Rumeenia jalgpallur, poolkaitsja. Rumeenia jalgpallikoondises mängis ta aastatel 1990–1992 9 mängu ja lõi 2 väravat. Pavel Badea veebisaidil National Football Teams (inglise)
Jan Miodek

Jan Franciszek Miodek (sündinud 7. juunil 1946 Tarnowskie Górys Poolas) on poola (Sileesia) keeleteadlane, sileesia ja poola keele populariseerija, Wrocławi ülikooli professor. 2009. aastast juhib ta TVP Polonia saatesarja "Słownik polsko@polski". 1995. aastal sai Poola presidendilt Lech Wałęsalt professoritiitli. Miodek on Opole ülikooli (2006) ja Vilniuse Ülikooli (2005) audoktor. Kultura języka w teorii i praktyce, Wydaw. Uniwersytetu Wrocławskiego, Wrocław 1983 Odpowiednie dać rzeczy słowo. Szkice o współczesnej polszczyźnie, Państwowy Instytut Wydawniczy, Warszawa 1993, ISBN 83-06-02278-5 Przez lata ze słowem polskim, Zakład Narodowy im. Ossolińskich, Wrocław-Warszawa-Krakow 1991, ISBN 83-04-03628-2 Śląska ojczyzna polszczyzna, Wojewódzka Biblioteka Publiczna, Katowice 1991, ISBN 83-900122-3-5 Nie taki język straszny. O polszczyźnie do uczniów, Gdańskie Wydawnictwo Oświatowe, Gdańsk 1996, ISBN 83-85694-32-3 Miodek drąży skałę, Towarzystwo Przyjaciół Polonistyki Wrocławskiej, Wrocław 1993, ISBN 83-7091-006-8 Rozmyślajcie nad mową!, Prószyński i S-ka, Warszawa 2002, ISBN 83-7337-195-8 ABC polszczyzny, Wydawnictwo Dolnośląskie, Wrocław 2004, ISBN 83-7384-160-1 Słowo jest w człowieku, Wydawnictwo Dolnośląskie, Wrocław 2007, ISBN 978-83-7384-696-8 Słownik polsko@polski z Miodkiem. Rozmowy profesora Jana Miodka o języku polskim z telewidzami z kraju i ze świata, Wydawnictwo MARINA, Wrocław 2010, ISBN 978-83-61872-08-5 VIAF Miodek Jan Jan Miodek portaali Nauka Polska andmebaasis "Ludzie nauki" Jan Miodeki loeng "Polszczyzna najmłodszych pokoleń" 2012. aastast Katowice Sileesia Ülikoolis
Câmpia Turzii

Câmpia Turzii (ungari Aranyosgyéres, saksa Jerischmarkt) on linn Transilvaanias, tänapäeva haldusjaotuse järgi Rumeenias Cluji maakonnas. Linn asub Arieși jõe (ungari Aranyos) ja selle lisajõe ääres. Esimesed kirjalikud teated kahest naaberasulast on 1219. aastast (lõunapoolne Sâncrai (ungari Szentkirály, ladina villa Sancti Regis) asula) ja 1292. aastast (põhjapoolne Ghiriși (ungari Aranyosgyéres) asula). 9. augustil 1601 tapeti praeguse linna alal võimuvõitluse käigus Valahhia hospodar Mihai Vapper (rumeenia Mihai Viteazul). Pärast Esimest maailmasõda läksid asulad koos Transilvaaniaga Rumeeniale. 1925. aastal ühendati asulad Câmpia Turzii asulaks. 1940 läks linn Põhja-Transilvaania koosseisus Ungarile, 1945 (ametlikult 1947) tagasi Rumeeniale. 1950. aastal muudeti asula linnaks. 1900. aastal oli 1697 elaniku seas 844 ungarlast, 704 rumeenlast, 131 mustlast ja 11 slovakki. 2002. aastal oli 26 823 elaniku seas 23 346 rumeenlast, 2190 ungarlast ja 1250 mustlast. Kalvinistliku kiriku ansambel (rumeenia Biserica Reformată-Calvină din Câmpia Turzii) on Rumeenia kultuurimälestis nr CJ-II-m-B-07555. Linna keskusest umbes 4 km lõuna suunas paikneb Câmpia Turzii lennuväebaas. Kalvinistlik kirik. Foto: Cerghizan Radu, 22. september 2007 Rumeenia õigeusu kirik (arhitekt George Cristinel, 1939-1951). Foto: Ana Maria Catalina, 5. september 2011 Raudteejaama vaksal. Foto: Ana Maria Catalina, 5. september 2011 Mustlaslossid. Foto: Robert Treufeldt, 19. mai 2011 2021 Romanian census Cluji maakonna kultuurimälestised. Rumeenia keeles Câmpia Turzii linnavalitsuse koduleht rumeenia keeles
Alfred Teppan

Alfred Teppan (kohati ekslikult ka Adolf Teppan; 17. detsember (vkj. 5. detsember) 1890 Soomevere, Kuremaa vald – 29. november 1975) oli eesti näitekirjanik. Alfred Teppan sündis Tartumaal Kuremaa vallas Soomevere külas talupidaja pojana, lõpetas 1906. aastal Palamuse kihelkonnakooli. Seejärel tegutses kodukohas talu- ja kauplusepidajana. Teppan oli tegev mitmesugustes kohalikes seltsides ja ühinguis ning oli 1922–1923 I Riigikogu liige. Ta oli 1924–1950 Soomevere raamatukogu juhataja, seejärel töötas kantseleiametnikuna Kohtla-Järvel. Alfred Teppan on maetud Palamuse kalmistule. Alfred Teppan avaldas näidendid "Karjauurimisel" (Tartu, 1918, 2. tr. 1922), "Koduhani" (Tartu, 1919, 2. tr. 1924), "Ühistegelased" (Tartu, 1921), "Elu teeb uperpalle" (Tartu, 1932, lavastatud Vanemuises 1932), "Seeniste lahendab kriisi" (Tartu, 1933) ja "Parun süütepommiga" (Tallinn, 1936). Teppani vähenõudlikud valdavalt külaelu kujutavad näidendid olid mõeldud peamiselt maalavadele, kus nad omaaegse aktuaalsuse ja koomika tõttu rohket ettekandmist leidsid. Koduhani ETV arhiivis Eesti kirjarahva leksikon. Tallinn, 1995, lk. 590
Koge (kirjastus)

Koge oli Eesti kirjastus, mis tegutses 1998–2008. Kirjastust juhtis Igor Kaasik. Kirjastus andis välja raamatusarja "Juhatus". Balti Raamat https://www.inforegister.ee/10503771-IGOR-KAASIKU-KIRJASTUS-KOGE (vaadatud 01.08.2017) http://kultuur.postimees.ee/1926391/luhidalt (vaadatud 01.08.2017) Kirjastuse raamatuid raamatukoi.ee andmebaasis Lühidalt, postimees.ee, 11. märts 2002
Gesine Lötzsch

Gesine Lötzsch (sündinud 7. augustil 1961 Ida-Berliinis) on Saksa vasakpoolne poliitik. Gesine Lötzsch lõpetas Ida-Berliinis keskkooli 1980. aastal. 1980–1985 õppis ta Berliini Humboldti Ülikoolis filoloogiat ja lõpetas ülikooli saksa ja inglise keele õpetajana. Seejärel oli ta samas aspirantuuris. 1987. aastal õppis ta ühe semestri Hollandis. Doktorikraadi kaitses 1988. aastal, misjärel töötas Berliini Humboldti Ülikoolis teadusliku assistendina. Alates 1991. aasta jaanuarist on töösuhe peatatud. 1984. aastal astus Gesine Lötzsch Saksamaa Sotsialistlikku Ühtsusparteisse (millest 1990. aasta veebruaris sai Demokraatliku Sotsialismi Partei). 1989–1990 oli ta Berliini Lichtenbergi linnaosa volikogu liige. 1990. aasta maist kuni detsembrini oli ta Ida-Berliini Volikogu liige. 1991–2002 oli Lötzsch Berliini volikogu liige, kus ta 1991–1993 oli Demokraatliku Sotsialismi Partei fraktsiooni esimees. 1994–2012 oli ta Demokraatliku Sotsialismi Partei Lichtenbergi piirkonna eestseisuse esimees. Alates 2002. aastast on ta Liidupäeva liige. 2005. aasta septembrist kuni 2012. aasta aprillini oli ta Vasakpartei (Die Linke) parlamendifraktsiooni esimees. 15. maist 2010 kuni 10. aprillini 2012 oli Gesine Lötzsch üks kahest Vasakpartei kaasesimehest (teine kaasesimees oli Klaus Ernst). Gesine Lötzsch : deutsche Politikerin; DIE LINKE; Dr. phil. Munzinger "arhiivikoopia". Originaali arhiivikoopia seisuga 5. august 2016. Vaadatud 25. juuni 2016.{{cite web}}: CS1 hooldus: arhiivikoopia kasutusel pealkirjana (link) Federal Republic of Germany. Ministries, political parties, etc. rulers.org
Laugur

Laugur on vesilennukiga sarnanev veesõiduk, mis oma põhiliikumisviisil lendab pinnaefekti abil mõne meetri kõrgusel vee- või jääpinna kohal. Laugurit on nimetatud mitmes muus keeles kasutatava nimetuse põhjal ka ekranoplaaniks. Lauguri liikumiskiirus merepinna kohal on ligikaudu 200–550 km/h. Lauguri liikumispõhimõte erineb hõljuki omast. Neid on seni ehitatud pigem militaarotstarbel. Laugurite kasutuselevõttu tsiviilotstarbel pärsib nii õigusaktide puudumine kui ka nende lennuvahendite tehno- ja mehitamisnõuded. Lauguritega liigeldakse laevakerede kõrgusel, kuid laugurite ja laevade liikumiskiirus ning manööverdusvõime on väga erinevad. Lisaks on väikesed laugurid lainetuse suhtes üpris tundlikud. COLREGi kohaselt peab laugur lendu tõustes, vette laskudes ja veepinna kohal lennates hoidma kõigist laevadest eemale ning mitte häirima nende liikumist. Veepinnal liikuv laugur peab järgima COLREGi juhtimis- ja liiklemisreegleid nagu laev. Rahvusvahelises laevakokkupõrgete vältimise eeskirjas (COLREG) on ekranoplaani tõlkevasteks valitud lendlaev, mis on sisult ebatäpne. Seetõttu on Merekeele nõukoda soovitanud kasutada terminit "laugur" või "laugurlaev". Tehnikaleksikon defineerib laugurit kui hõljuklennukit, mis ei saa vee-, maa- või jääpinna kohal lennata kõrgemal kui pool selle lennuaparaadi enda tiivaulatust. Selle õhusõiduki tiiva ja ülelennatava pinna vahele moodustub kiirel liikumisel õhkpadi, mis suurendab tiiva tõstejõudu, tõstejõu ja õhu takistusjõu suhe suureneb. Hõljuk Vesilennuk https://www.aripaev.ee/uudised/2018/01/05/eesti-firma-toob-tallinna-helsingi-liinile-ekranoplaanid Tauri Roosipuu, Jaano Martin Ots. Laugurid meie vetesse? Paat & Meremees 2016, nr 42 Rahvusvahelise laevakokkupõrgete vältimise eeskirja konventsioon1. 16. detsembril 1991 Eestis jõustunud välisleping – RT II 2005, 19, 64. Laugur. Inglise-eesti meresõnaraamat. (22.06.2016) Tehnikaleksikon. Valgus. 1981. Lk 141. BBC video story on Ekranoplans
1961. aasta Eesti meistrivõistlused laskmises

1961. aasta Eesti meistrivõistlused laskmises toimusid 25. augustist 2. septembrini Tallinnas. Võistkonnad: 1. Dünamo 60 2. ALMAVÜ 60 3. Tööjõureservid 58 Kehakultuurlase aastaraamat 1961, Tallinn: Eesti Riiklik Kirjastus, 1962. http://www.sport24.ee, 25. juunil 2016
1961. aasta Eesti meistrivõistlused ratsutamises

1961. aasta Eesti meistrivõistlused ratsutamises toimusid 7.–10. juulini Elvas ning 31. augustist 3. septembrini Tartus. Võistkonnad: Tallinn 18 Tartu 12 Maarajoonide koondis 7 Kehakultuurlase aastaraamat 1961, Tallinn: Eesti Riiklik Kirjastus, 1962. www.sport24.ee, 25. juunil 2016 Ratsutamine; Kollom, Raigo; Tallinn: Eesti Raamat, 1981.
Heilbronn

Heilbronn on linn Saksamaal Baden-Württembergi liidumaal Stuttgardi ringkonnas. Asub Neckari jõe kaldal. Linna ümbritsevad madalad mäed. Heilbronni on esmamainitud 741. aastal villa Helibrunna nime all. 841. aastal asus seal Ludwig Sakslase õukond. Linnaõigused sai Heilbronn 1225. aastal. Kolmekümneaastase sõja ajal sai linn tugevalt kannatada. Teise maailmasõja lõpus pommitati Suurbritannia ja USA õhurünnakutes linn maatasa. Vaade linnale linnulennult Heilbronni raekoda Heilbronni Püha Kiliani kirik Sadamaturu torn Register of German municipalities (2022), vaadatud 7.10.2023.  Heilbronn – pildid, videod ja helifailid Wikimedia Commonsis Heilbronni koduleht
1961. aasta Eesti meistrivõistlused sõudmises

1961. aasta Eesti meistrivõistlused sõudmises peeti 30. juulil Pärnus. Need toimusid lahtiste võistlustena. Kehakultuurlase aastaraamat 1961, Tallinn: Eesti Riiklik Kirjastus, 1962. http://www.sport24.ee, 25. juunil 2016
1961. aasta Eesti meistrivõistlused vehklemises

1961. aasta Eesti meistrivõistlused vehklemises toimusid 4.–7. mail Tallinnas. Kehakultuurlase aastaraamat 1961, Tallinn: Eesti Riiklik Kirjastus, 1962. www.sport24.ee
1961. aasta Eesti meistrivõistlused jalgrattasõidus

1961. aasta Eesti meistrivõistlused jalgrattasõidus toimusid mitmes osas. Tänavasõidud peeti Elvas, Tartus ja Tallinnas 29. aprillist 2. maini, lühidistantside võistlused Tallinnas 23.–25. juunini, maanteesõidud 21.–24. augustil Tallinnas. Tegemist oli lahtiste võistlustega. Peeti kolm ühisstarti, paremus arvestati kolme etapi kogusummas. Võistkondlikult võitis täiskasvanute seas Dünamo 40 punktiga Tööjõureservide (29) ja Kalevi (21) ees. Kehakultuurlase aastaraamat 1961, Tallinn: Eesti Riiklik Kirjastus, 1962. http://www.sport24.ee, 26. juunil 2016
1961. aasta Eesti meistrivõistlused suusatamises

1961. aasta Eesti meistrivõistlused suusatamises peeti Venemaal Kavgolovos 5.–8. märtsini. Kehakultuurlase aastaraamat 1961, Tallinn: Eesti Riiklik Kirjastus, 1962. www.sport24.ee, 26. juunil 2016
1961. aasta Eesti meistrivõistlused mäesuusatamises

1961. aasta Eesti meistrivõistlused mäesuusatamises toimusid Venemaal Kavgolovos 5.–8. märtsil. Kehakultuurlase aastaraamat 1961, Tallinn: Eesti Riiklik Kirjastus, 1962. www.sport24.ee, 26. juunil 2016
1961. aasta Eesti meistrivõistlused mootorrattaspordis

1961. aasta Eesti meistrivõistlused mootorrattaspordis toimusid mitmes osas. Võistlused talikrossis peeti 12. märtsil Tallinnas. Võistkondlikult võitis Kalev ALMAVÜ ja Tööjõureservide ees. Ringrajasõidu võistlus peeti kaheetapilisena. Esimene neist toimus Tartus, teine Pärnus Sauga rajal. Krossivõistlused peeti 1.–2. juulini Rakveres. Toimusid need Eesti NSV Tehniliste spordialade spartakiaadi raamides. Kehakultuurlase aastaraamat 1961, Tallinn: Eesti Riiklik Kirjastus, 1962. http://www.sport24.ee, 26. juunil 2016
Admiral Pitka luurevõistlus

Admiral Pitka luurevõistlus (APRC – Admiral Pitka Recon Challenge) on rahvusvaheline sõjalis-sportlik üritus, mis toimub igal aastal mõnes Eesti piirkonnas. Võistluse eesmärgiks on mõõta tegelikkusele võimalikult lähedastes oludes osalejate väljaõppetaset, varustust ja relvastust ning kindlasti ka moraali. Võistluse peakorraldaja on Kaitseliit, ettevalmistusele ja läbiviimisele on kaasatud Eesti kaitsevägi, Erna Selts, Reservohvitseride Kogu, Eesti Laskurliit jt organisatsioonid. Võistlusest ja selle korraldamisest võtab osa üle kolmesaja inimese. Admiral Pitka luurevõistlus toimus esimest korda 2013. aastal ja see asendab legendaarset militaarvõistlust Erna retke. 2013 Harjumaal 2014 Lääne-Virumaal 2015 Võrumaal 2016 Raplamaal 2017 Pärnumaal 2018 Jõgevamaal 2019 Valgamaal 2020 Saaremaa Löögiüksus Admiral Pitka Admiral Pitka Luurevõistlus
França

Françoaldo Sena de Souza (tuntud nime França poolest; sündinud 2. märtsil 1976 Codós) on Brasiilia endine jalgpallur, ründaja. Brasiilia jalgpallikoondises mängis ta aastatel 2000–2002 8 mängu ja lõi ühe värava. França veebisaidil National Football Teams (inglise)
Rôni

Roniéliton Pereira Santos (tuntud nime all Rôni; sündinud 28. aprillil 1977 Aurora do Tocantinses) on Brasiilia endine jalgpallur, ründaja. Brasiilia jalgpallikoondises mängis ta 1999. aastal 5 mängu ja lõi 2 väravat. Rôni veebisaidil National Football Teams (inglise)